วท.ทุ่ม 18 ล้านลงพื้นที่จัดการขยะล้น เกาะสีชัง
รศ.ดร.วีระพงษ์ แพสุวรรณ ปลัดกระทรวงวิทยาศาสตร์และเทคโนโลยี (วท.) เปิดเผยว่า วท.ร่วมกับเทศบาลตำบลเกาะสีชัง จ.ชลบุรี และมหาวิทยาลัยสุรนารี ทำโครงการบริหารจัดการขยะชุมชนเทศบาลตำบลเกาะสีชัง อ.สีชัง จ.ชลบุรี ซึ่งเป็นแหล่งท่องเที่ยวทางธรรมชาติที่มีความสำคัญทั้งทางเศรษฐกิจและการท่องเที่ยว โดยมีนักท่องเที่ยวหลักแสนต่อปี มีปริมาณขยะประมาณ 12-15 ตันต่อวัน และเพิ่มเป็น 15-17 ตันต่อวันในช่วงวันหยุดและเทศกาล ปริมาณขยะที่เพิ่มขึ้นจากการขยายตัวของธุรกิจการบริการเพิ่มมากขึ้นเกินกว่าศักยภาพของหน่วยงานท้องถิ่นจะรับมือไหว วท.จึงส่งองค์ความรู้จากโครงการวิจัยและพัฒนาเทคโนโลยีการบำบัด ขยะมูลฝอยด้วยวิธีการออกแบบเชิงกลและชีวภาพ โดยมหาวิทยาลัยเทคโนโลยีสุรนารี เข้าสู่พื้นที่เพื่อบริหารจัดการขยะอย่างมีประสิทธิภาพถูกหลักสุขาภิบาล โดยใช้งบประมาณ 18.23 ล้านบาท,ปลัด วท.กล่าวอีกว่า ทั้งนี้จะสามารถบริหารจัดการขยะมูลฝอย 15 ตันต่อวัน ทั้งการคัดแยก การนำกลับมาใช้ซ้ำและการรีไซเคิลเป็นเชื้อเพลิงขยะและปุ๋ยอินทรีย์ สุดท้ายคือนำไปสู่การพึ่งพาตนเองในการจัดการขยะได้อย่างคุ้มค่ามากที่สุด โดยในวันที่ 10-11 ก.พ.นี้ ตนจะลงพื้นที่เกาะสีชัง เพื่อติดตามความก้าวหน้าของโครงการและรับฟังความคิดเห็นของประชาชนในพื้นที่ด้วย.
รศ.ดร.วีระพงษ์ แพสุวรรณ ปลัดกระทรวงวิทยาศาสตร์และเทคโนโลยี (วท.) เปิดเผยว่า วท.ร่วมกับเทศบาลตำบลเกาะสีชัง จ.ชลบุรี และมหาวิทยาลัยสุรนารี ทำโครงการบริหารจัดการขยะชุมชนเทศบาลตำบลเกาะสีชัง อ.สีชัง จ.ชลบุรี  
ขยะมูลฝอย,เกาะสีชัง,ชลบุรี,ขยะ,แหล่งท่องเที่ยว,ปุ๋ยอินทรีย์,วีระพงษ์ แพสุวรรณ,บริหารจัดการขยะ,ข่าว,ไทยรัฐฉบับพิมพ์